**Rámcová dohoda CRZ č. ................**

uzatvorená podľa § 269 ods.2 a § 409 a násl., zákona č.513/1991 Zb. v znení neskorších predpisov (ďalej len Obchodný zákonník) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „rámcová dohoda“) medzi:

**1./ Predávajúci:**

sídlo:

 zastúpený**:**

 IČO:

 IČ pre DPH:

 Bankové spojenie:

 Zapísaná:

 **(**ďalej len „**predávajúci**“**)**

**2./ Kupujúci: LESY Slovenskej republiky,** štátny podnik

 Sídlo**:** Námestie SNP 8, 975 66 Banská Bystrica

 Zastúpený: **Ing. Tomáš Čuka, poverený generálny riaditeľ**

 IČO: 36 038 351

 IČ pre DPH: SK 2020087982

 Bankové spojenie : VÚB, a.s., pobočka Banská Bystrica

 Číslo účtu : SK77 0200 0000 0000 0680 6312

 Zapísaný: v Obchodnom registri Okresného súdu v B. Bystrici dňa 29.10.1999, odd. Pš, vložka č. 155/S

 **(**ďalej len „**kupujúci**“ alebo ,,**verejný obstarávateľ**“**)**

(predávajúci a kupujúci ďalej spolu aj ako „**zmluvné strany**“)

**Preambula**

Zmluvné strany uzatvárajú v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) a podľa § 269 ods. 2 a § 409 a násl. zákona č. 513/1991 Zb. Obchodného zákonníka túto rámcovú dohodu a to za podmienok a v súlade s výsledkom verejného obstarávania, ktoré bolo vyhlásené vo Vestníku verejného obstarávania č.xxxxxxxxxx dňa xxxxx 2021 pod značkou xxxx-MST.

**I.**

**Základné ustanovenia**

1. Predávajúci sa touto rámcovou dohodou zaväzuje za podmienok v nej uvedených dodávať tovar vymedzený v čl. II. tejto rámcovej dohody v lehote uvedenej v čl. III. tejto rámcovej dohody kupujúcemu a previesť na neho vlastnícke právo na dodaný tovar a kupujúci sa zaväzuje zaplatiť za odobratý tovar kúpnu cenu uvedenú v **Prílohe č. 1 -** *Podrobná špecifikácie predmetu zákazky, predpokladané množstvá a platné jednotkové ceny v € bez DPH*, ďalej len ako „**Príloha č. 1**“, ktorá tvorí neoddeliteľnú súčasť  tejto rámcovej dohody, a to za podmienok uvedených v čl. IV. tejto rámcovej dohody. Rámcová dohoda obsahuje aj podrobnejšie vymedzenie práv a povinností zmluvných strán.

**II.**

**Predmet plnenia a doba platnosti**

1. Predmetom plnenia - predaja, ktorý sa na základe tejto rámcovej dohody a vystavovaných objednávok bude uskutočňovať je dodávka nasledovného tovaru: **Termoprádlo** - podrobne špecifikované **v Prílohe č. 1** tejto rámcovej dohody a uskutočnenom verejnom obstarávaní vrátane dopravy (dodania) na miesto plnenia.
2. Prípadná inovácia (zmena) sortimentu predmetu plnenia rámcovej dohody (inovované a novo vyvinuté výrobky) bude v prípade dosiahnutia dohody riešená dodatkom k tejto rámcovej dohode, pričom nebude možné uvažovať o dohode v prípadoch, ak by sa mala zmeniť cena a/alebo by existujúci predmet plnenia mal byť nahradený tovarom horšej kvality nezodpovedajúci technickej špecifikácii.
3. Táto rámcová dohoda sa uzatvára na dobu určitú a to na **48 mesiacov** počítaných odo dňa nadobudnutia jej účinnosti alebo do vyčerpania celkového finančného limitu, ktorý je uvedený v čl. VII ods. 3 tejto rámcovej dohody a to podľa toho, ktorá skutočnosť nastane skôr. Finančný limit predstavuje maximálnu výšku, ktorú uhradí kupujúci predávajúcemu za predmet plnenia, pričom kupujúci negarantuje, že predmetný finančný limit naplní. Finančný limit predstavuje celkovú vysúťaženú cenu zákazky.

**III.**

**Objednávka, miesto a čas plnenia, kvalitatívne dojednania**

1. Jednotlivé obchodné prípady na dodávku predmetu plnenia uvedeného v čl. II. ods. 1 tejto rámcovej dohody sa budú uskutočňovať na základe objednávok vystavovaných kupujúcim.
2. Predávajúci sa zaväzuje dodávať predmet plnenia uvedený v čl. II. ods. 1 v množstve a čase a mieste požadovanom kupujúcim, v kvalite vyplývajúcej z tejto rámcovej dohody, verejnej súťaže a platných noriem, všetko na základe a podľa tejto rámcovej dohody a jednotlivých čiastkových objednávok.
3. Miesto dodania je kupujúci oprávnený určovať v rámci územia Slovenskej republiky podľa požiadaviek jeho organizačných zložiek – jednotlivých odštepných závodov, pričom ako miesto dodania môže určiť:
* LESY SR š.p, pracovisko obchodnej prevádzky, Mičinská cesta 33, 974 01 Banská Bystrica
* LESY SR, štátny podnik, OZ Šaštín, U rybníka 1301, 908 41 Šaštín
* LESY SR, štátny podnik, OZ Smolenice, Trnavská 12, 919 04 Smolenice
* LESY SR, štátny podnik, OZ Levice, Koháryho 2, 934 43 Levice
* LESY SR, štátny podnik, OZ Topoľčianky, Parková 7, 951 93 Topoľčianky
* LESY SR, štátny podnik, OZ Prievidza, Šveniho 7, 971 53 Prievidza
* LESY SR, štátny podnik, OZ Trenčín, Hodžova 38, 911 52 Trenčín
* LESY SR, štátny podnik, OZ Považská Bystrica, Orlové 300, 017 22 Považská Bystrica
* LESY SR, štátny podnik, OZ Žilina, Námestie M.R.Štefánika 1, 011 45 Žilina
* LESY SR, štátny podnik, OZ Čadca, Ľ.Podjavorinskej 2207, 022 01 Čadca
* LESY SR, štátny podnik, OZ Námestovo, Miestneho priemyslu, 029 13 Námestovo
* LESY SR, štátny podnik, OZ Liptovský Hrádok, J.Martinku 110, 033 11 Liptovský Hrádok
* LESY SR, štátny podnik, OZ Beňuš, 976 64 Beňuš
* LESY SR, štátny podnik, OZ Čierny Balog, 976 52 Čierny Balog 245
* LESY SR, štátny podnik, OZ Slovenská Ľupča, Lichardova 52, 976 13 Slovenská Ľupča
* LESY SR, štátny podnik, OZ Žarnovica, Železničná 5, 96681 Žarnovica
* LESY SR, štátny podnik, OZ Kriváň, Kriváň 334, 96204
* LESY SR, štátny podnik, OZ Rimavská Sobota, Potravinárska 1855, 979 01 Rim. Sobota
* LESY SR, štátny podnik, OZ Revúca, Nám. Slobody 2, 05001 Revúca
* LESY SR, štátny podnik, OZ Rožňava, Jovická 2, 048 01 Rožňava
* LESY SR, štátny podnik, OZ Košice, Moyzesová 18, 042 39 Košice
* LESY SR, štátny podnik, OZ Prešov, Obrancov mieru 6, 080 01 Prešov
* LESY SR, štátny podnik, OZ Vranov, Čemernianska 131, 093 03 Vranov nad Topľou
* LESY SR, štátny podnik, OZ Sobrance, Kúpeľská 69, 073 01 Sobrance
* LESY SR, štátny podnik, OZLT, Mičinská cesta 33, 974 01 Banská Bystrica
* LESY SR, štátny podnik, OZ Semenoles, Pri železnici 52, 033 19 Liptovský Hrádok
1. Množstvo je kupujúci oprávnený určovať bez obmedzenia s dvomi  výnimkami a to:

a) nemôže v sumáre objednávkami presiahnuť finančný limit uvedený respektíve v budúcnosti upravený podľa v čl. VII. ods. 3.,

b) nemôže v jednej objednávke alebo v objednávkach  doručených v období jedného mesiaca predávajúcemu požadovať dodanie toho ktorého tovaru v množstve väčšom ako 30% z predpokladaného množstva uvedeného v prílohe č. 1 pre ten ktorý tovar, pričom objednanie nad toto množstvo je možné len po dohode s predávajúcim.

1. Čas dodania je kupujúci oprávnený určovať v objednávkach najskôr do 7 pracovných dní od doručenia objednávky predávajúcemu. Skorší termín dodania môže kupujúci uviesť v objednávke len v prípade, ak došlo k dohode o tomto termíne dodania.
2. Predávajúci je povinný pri podpise tejto rámcovej dohody písomne oznámiť určenie kontaktnej osoby spolu s údajmi nevyhnutnými na realizáciu elektronickej komunikácie. Akékoľvek zmeny v určení údajov týkajúcich sa kontaktnej osoby nadobúdajú účinky voči kupujúcemu až po písomnom oznámení predávajúceho o vykonaní zmeny týkajúcej sa kontaktnej osoby.
3. V prípade, ak kupujúci vystaví objednávku v súlade s touto rámcovou dohodou, predávajúci je povinný ju plniť a je ňou viazaný dňom jej doručenia. V prípade ak objednávka bola vystavená v rozpore s touto rámcovou dohodou, je predávajúci povinný do 2 pracovných dní od jej doručenia písomne informovať kupujúceho o tejto skutočnosti s uvedením tých ustanovení rámcovej dohody, s ktorými je v rozpore.
4. Za nesprávnu alebo chýbajúcu informáciu o spôsobe údržby výrobku, ktorá má za následok znehodnotenie výrobku, zodpovedá v zmysle § 11 zákona č. 250/2007 Z.z. predávajúci v plnom rozsahu.
5. Predávajúci je povinný označiť tovar:

názvom výrobcu,

piktogramami ošetrenia predmetu obstarávania (pranie, žehlenie, sušenie, chemické čistenie, sušenie),

veľkostný sortiment – veľkosť podľa veľkostnej tabuľky,

označenie ochrannej úpravy, ak majú napr. thermo a pod.

1. Predávajúci je povinný priebežne počas naplnenia požadovaných dodávok kontrolovať kvalitu vlastnosti predmetu plnenia, či zodpovedajú kvalite deklarovaných ponúk.

**IV.**

**Dodacie podmienky**

1. Predávajúci je povinný pri odovzdaní tovaru - predmetu plnenia rámcovej dohody v mieste plnenia predložiť a odovzdať kupujúcemu, resp. zmluvnému prepravcovi nasledovné dokumenty:
* dodací list 2x
* daňový doklad 1x
1. Predmet plnenia rámcovej dohody bude dodaný v čase uvedenom v objednávke a prevzatý formou/daňového dokladu/dodacieho listu podpísaného obidvomi zmluvnými stranami.
2. Kupujúci nadobúda vlastnícke právo k predmetu rámcovej dohody, len čo mu bol tovar odovzdaný.

**V.**

**Práva a povinnosti zmluvných strán**

1. Predávajúci sa zaväzuje dodávať tovar - predmet plnenia vo vlastnom mene a na vlastnú zodpovednosť podľa tejto rámcovej dohody a v súlade s platnými predpismi.

1. Predávajúci je zodpovedný za to, že dodaný tovar zodpovedá kvalite v akej bol prezentovaný kupujúcemu vo verejnej súťaži a teda spĺňa technické požiadavky uvedené **v Prílohe č.1** tejto rámcovej dohody.
2. Kupujúcemu na základe tejto rámcovej dohody nevzniká povinnosť vystaviť objednávky a odobrať celkové množstvo tovaru uvedené **v Prílohe č. 1** tejto rámcovej dohody, pričom skutočné množstvo ktoré bude objednané a odobraté určí kupujúci podľa svojich potrieb a ekonomických možností, a preto strany vylučujú aplikáciu § 421 Obchodného zákonníka.

**VI.**

 **Reklamácie a nároky z chýb**

1. Záruka na predmety plnenia je 24 mesiacov odo dňa prevzatia toho ktorého tovaru.
2. Zjavné vady dodaného tovaru musia byť kupujúcim reklamované do 30 dní od prevzatia.
3. Reklamáciu z titulu vád predávajúci vybaví najneskôr do 30 dní od jej doručenia spôsobom určeným kupujúcim podľa § 436 a nasledovných Obchodného zákonníka upravujúcich nároky z vád tovaru.

**VII.**

**Ceny a platobné podmienky**

1. Predávajúci sa zaväzuje predávať kupujúcemu tovar - predmet plnenia rámcovej dohody uvedený v čl. II. ods. 1 za ceny uvedené pre jednotlivé tovary v Prílohe č. 1 tejto rámcovej dohody, **ktorá bude súčasne slúžiť aj ako cenník predmetu rámcovej dohody**. Ceny sú záväzné počas celej doby platnosti a účinnosti tejto rámcovej dohody, a to za každú mernú jednotku uvedenú **v Prílohe č.1 tejto rámcovej dohody** s výnimkou prípadov, ak dôjde k ich zmene spôsobom stanoveným touto zmluvou. V tejto cene sú zahrnuté všetky náklady predávajúceho súvisiace s dodávaním predmetu zákazky podľa tejto rámcovej dohody do miesta dodania.
2. Zmluvné strany sa dohodli na použití nasledovnej inflačnej doložky: Výška ceny sa upraví dodatkom v závislosti od priemernej miery inflácie alebo deflácie dosiahnutej v predchádzajúcom kalendárnom roku potvrdenej Štatistickým úradom Slovenskej republiky. Ktorákoľvek zo zmluvných strán je oprávnená z tohto dôvodu navrhnúť zmenu ceny – percentuálne zvýšenie / zníženie ceny rovnajúce sa výške priemernej miery inflácie/deflácie, pričom zmluvné strany sú oprávnené na základe tohto návrhu uzatvoriť dodatok k tejto rámcovej dohode. Zmenu ceny musí zmluvná strana písomne uplatniť najneskôr do 31.3 toho ktorého kalendárneho roka s preukázaním inflácie/deflácie odôvodňujúcej zmenu ceny.
3. Celkový finančný limit na objednávky zadané počas účinnosti tejto rámcovej dohody nesmie prekročiť sumu: .............................................. **EUR bez DPH** (doplní uchádzač). Jednotkové ceny uvedené v Prílohe č. 1 sú platné pre kupujúcim stanovený rozsah predmetu plnenia na obdobie podľa čl. II. tejto rámcovej dohody s výnimkou jej zmeny podľa tejto rámcovej dohody ( inflácia/deflácia). Predávajúci sa zaväzuje vo všetkých daňových dokladoch – faktúrach uvádzať číslo tejto rámcovej dohody a objednávky, na základe ktorých bolo realizované plnenie.
4. Daň z pridanej hodnoty sa bude fakturovať v zmysle zákona č.222/2004 Z. z. o dani z pridanej hodnoty v znení neskorších predpisov. Faktúra musí mať náležitosti daňového dokladu a musí byť vystavená v súlade so zákonom.
5. Kupujúci sa zaväzuje zaplatiť fakturovanú cenu **v lehote splatnosti 30 dní** od doručenia faktúry, ktorú môže predávajúci vystaviť po dodaní tovaru do miesta dodania. Za zaplatenie sa považuje pripísanie dohodnutej kúpnej ceny na účet predávajúceho.
6. Predávajúci je oprávnený písomne požiadať o vykonanie úhrady faktúr pred uplynutím lehoty splatnosti. V prípade, že je žiadosť schválená, vykonajú LESY Slovenskej republiky, štátny podnik úhradu pred lehotou splatnosti, pričom predávajúci zároveň súhlasí s poskytnutím skonta vo výške: 1 % z fakturovanej ceny bez DPH, pričom predávajúci zároveň súhlasí, že zo strany kupujúceho bude už úhrada ponížená o alikvotnú výšku skonta, t.j. bude vykonaný zápočet. Predávajúci sa zároveň zaväzuje bezodkladne vystaviť a poslať kupujúcemu doklad o vyčíslení skonta – finančného bonusu. Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle zák. č.222/2004 Z.z. o dani z pridanej hodnoty, § 25, ods. (6), t.j. kupujúci vyhotoví v súvislosti s DPH len nedaňový doklad – tzv. finančný dobropis, za účelom finančného vyrovnania uplatnenej zľavy.

**VIII.**

**Zmluvné sankcie**

1. V prípade, že kupujúci nesplní svoj záväzok v zmysle čl. VII. ods. 5, tak je povinný zaplatiť predávajúcemu úrok z omeškania vo výške určenej na základe príslušných ustanovení zákona z nezaplatenej sumy za každý deň omeškania úhrady.
2. V prípade, ak predávajúci nedodá objednaný tovar - predmet rámcovej dohody na základe objednávky riadne a včas, tak je povinný zaplatiť kupujúcemu zmluvnú pokutu vo výške 0,1 % z celkovej ceny nedodaného tovaru uvedeného v dotknutej objednávke za každý deň omeškania.
3. V prípade, ak kupujúci odstúpi od tejto rámcovej dohody z dôvodu podstatného porušenia tejto rámcovej dohody predávajúcim, má kupujúci nárok na zmluvnú pokutu vo výške 5% z celkovej ceny tovaru, ktorý by mohol kupujúci ešte v budúcnosti odobrať, teda zo sumy predstavujúcej rozdiel celkového finančného limitu a ceny odobratého tovaru.
4. Predávajúci je povinný prizvať kupujúceho na posúdenie oprávnenosti reklamácie. Ak predávajúci mešká s vybavením reklamácie viac ako 3 dni, bude kupujúci účtovať zmluvnú pokutu vo výške 0,5 % z hodnoty reklamovaného predmetu za každý deň omeškania s vybavením reklamácie.
5. Popri zmluvnej pokute má kupujúci právo požadovať aj náhradu škody vo výške prevyšujúcej zmluvnú pokutu. Zmluvnú pokutu v zmysle tohto článku je možné kumulovať.

**IX.**

**Zmena rámcovej dohody**

1. Zmena tejto rámcovej dohody je možná len na základe vzájomnej dohody zmluvných strán, ktorá sa vykoná písomným dodatkom.
2. Kupujúci je oprávnený požiadať predávajúceho o zmenu tejto rámcovej dohody najmä v prípadoch, ak potreba zmeny rámcovej dohody vyplynula z okolností, ktoré kupujúci ako verejný obstarávateľ nemohol predvídať a zmenou sa nemení charakter rámcovej dohody a to najmä v prípade nových inovatívnych predmetov zákazky alebo zmeny technickej špecifikácie a výrobných postupov vo výrobe uvedených tovarov. Táto zmena bude vykonaná formou uzatvorenia dodatku k tejto rámcovej dohody.

**X.**

**Riešenie sporov**

* + - 1. Všetky spory vyplývajúce z tejto rámcovej dohody, vrátane sporov o jej platnosť, výklad alebo zrušenie, budú riešené dohodou, pričom ako rozhodné právo určujú zmluvné strany právo SR. V prípade, že k dohode nedôjde bude spor riešený pred príslušným súdom SR.

**XI.**

**Ukončenie rámcovej dohody a úhrada súvisiacich nákladov**

1. Od tejto rámcovej dohody môže písomne odstúpiť ktorákoľvek zo zmluvných strán v prípadoch uvedených v tejto rámcovej dohode alebo v súlade s ustanoveniami Obchodného zákonníka resp. iného osobitného zákona. Ak kupujúcemu vzniklo právo odstúpiť od rámcovej dohody môže v tomto prípade odstúpiť aj od objednávok, ktoré neboli ku dňu vzniku práva na odstúpenie riadne a/alebo včas splnené a/alebo plnenie ktorých má ešte len nastať a/alebo ktoré boli splnené len čiastočne.
2. Za podstatné porušenie tejto rámcovej dohody na základe ktorého môže kupujúci okamžite odstúpiť od tejto rámcovej dohody a/alebo objednávok sa považuje najmä ak :
* predávajúci bude v omeškaní s plnením predmetu rámcovej dohody na základe jednotlivej objednávky o viac ako 8 pracovných dní,
* predávajúci dodal na základe tejto rámcovej dohody minimálne trikrát nekvalitný tovar, za ktorý sa považuje tovar nespĺňajúci podmienky podľa článku II. tejto rámcovej dohody,
* predávajúci pri plnení predmetu tejto rámcovej dohody konal v rozpore s niektorým so všeobecne záväzných právnych predpisov,
* predávajúci stratil podnikateľské oprávnenie vzťahujúce sa k predmetu tejto rámcovej dohody,
* predávajúci sa počas platnosti tejto rámcovej dohody dostane do Zoznamu platiteľov DPH, u ktorého nastali dôvody na zrušenie jeho registrácie v zmysle § 81 ods. 4 písm. b) druhého bodu zákona č. 222/2004 Z. z. o dani z pridanej hodnoty v znení neskorších predpisov,
1. Kupujúci je oprávnený od tejto rámcovej dohody alebo objednávky odstúpiť aj v prípade, ak predávajúci porušil povinnosť z iného záväzkového vzťahu, ktorý má uzatvorený s kupujúcim a ani na základe (dodatočnej) výzvy si túto povinnosť nesplnil alebo ak predávajúci od tohto iného záväzkového vzťahu odstúpil.
2. Kupujúci je taktiež oprávnený odstúpiť od tejto rámcovej dohody aj v prípadoch, ak mu takéto právo vznikne na základe zákona, napríklad podľa § 19 zákona č. 343/2015 Z.z. o verejnom obstarávaní v znení neskorších predpisov.
3. Právne účinky odstúpenia od tejto rámcovej dohody nastávajú dňom doručenia písomného oznámenia o odstúpení druhej zmluvnej strane.
4. Odstúpenie od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
5. Pred uplynutím dohodnutej doby platnosti tejto rámcovej dohody podľa článku II. tejto rámcovej dohody možno túto rámcovú dohodu ukončiť aj:
6. kedykoľvek písomnou dohodou zmluvných strán,
7. výpoveďou kupujúceho aj bez uvedenia dôvodu, pričom výpovedná lehota sa stanovuje na tri mesiace, počítajúc od prvého dňa mesiaca nasledujúceho po doručení výpovede predávajúcemu.
8. Výpoveď tejto rámcovej dohody musí mať písomnú formu a musí byť doručená predávajúcemu, inak je neplatná.
9. Pri odstúpení od tejto rámcovej dohody, resp. pri ukončení platnosti tejto rámcovej dohody nebudú zmluvné strany povinné vrátiť plnenia poskytnuté im pred odstúpením od rámcovej dohody druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto rámcovej dohody druhej zmluvnej strane s výnimkou tých prípadov, keď takéto právo kupujúcemu vzniklo pred odstúpením, napríklad z dôvodu nároku na výmenu vadného plnenia. Obdobne sa bude postupovať pri odstúpení od objednávky.
10. Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok kupujúceho na bezplatné odstránenie zistených vád. Ukončenie ďalej nemá vplyv na práva a povinnosti ktoré zmluvným stranám vznikli alebo vzniknú v súvislosti s objednávkami doručenými predávajúcemu pred dňom ukončenia platnosti rámcovej dohody, pričom uvedené neplatí, ak pri ukončení nebolo dohodnuté niečo iné.

**XII.**

**Osobité ustanovenia**

1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto rámcovú dohodu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si rámcovú dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu rámcovej dohody podpisujú.
2. Pohľadávky alebo práva vzniknuté predávajúcemu z tejto rámcovej dohody alebo objednávky môže predávajúci postúpiť len s predchádzajúcim písomným súhlasom kupujúceho.
3. Rámcová dohoda je vyhotovená v jazyku slovenskom.

1. Neoddeliteľnou súčasťou tejto rámcovej dohody je Príloha č.1 návrh na plnenie kritériípo jednotlivých položkách.
2. Rámcová dohoda bola vyhotovená v 4 exemplároch, pričom 2 exempláre obdrží kupujúci a 2 exempláre predávajúci.
3. Práva a povinnosti zmluvných strán touto rámcovou dohodou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení.
4. Nič v tejto rámcovej dohode sa nebude vykladať tak, že kupujúci musí odobrať na základe tejto rámcovej dohody od predávajúceho nejaké konkrétne určené množstvo predmetu rámcovej dohody. Konkrétne množstvo zadaných zákaziek za obdobie platnosti tejto rámcovej dohody bude určené výhradne kupujúcim na základe zadávania jednotlivých objednávok podľa jeho potrieb a finančných možností.
5. Ak niektoré ustanovenia tejto rámcovej dohody stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto rámcovej dohody.
6. Doručovanie prostredníctvom pošty: zásielka sa považuje za doručenú aj v prípade, ak si ju adresát riadne neprevezme. Za deň doručenia zásielky sa považuje deň vrátenia neprevzatej zásielky odosielateľovi.
7. Predávajúci v čase podpisu rámcovej dohody musí byť zapísaný v registri partnerov verejného sektora, ak má povinnosť sa zapisovať v registri partnerov verejného sektora.
8. Predávajúci pre účely tejto rámcovej dohody zodpovedá za plnenia vykonané svojimi subdodávateľmi rovnako, akoby ich vykonal sám. Pre účely tejto dohody sa za subdodávateľa považuje v zmysle § 2 ods. 5 písm. e) zákona osoba - hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti zákazky. Iná osoba v zmysle tejto dohody nie je oprávnená plniť predmet zákazky zadaný na základe tejto dohody.
9. Predávajúci určuje nasledovných subdodávateľov, ktorých bude využívať pri plnení tejto rámcovej dohody (*údaj v čase uzatvorenia tejto rámcovej dohody*) :

Obchodné meno:

Sídlo/miesto podnikania:

IČO:

Osoba oprávnená konať za subdodávateľa v rozsahu meno, priezvisko, adresa pobytu a dátum narodenia:

1. Predávajúci zaviazaný z tejto rámcovej dohody je povinný počas platnosti oznamovať kupujúcemu akúkoľvek zmenu údajov o ktoromkoľvek subdodávateľovi uvedenom v ods. 12 tohto článku rámcovej dohody, a to písomnou formou najneskôr do 15 dní odo dňa uskutočnenia zmeny.
2. Zmena subdodávateľa uvedeného v ods. 12 tohto článku rámcovej dohody za iného subdodávateľa je možná len na základe uzatvoreného dodatku k rámcovej dohode. Dodávateľ je povinný uviesť vo svojom návrhu na zmenu subdodávateľa všetky údaje v zmysle ods. 12 tohto článku rámcovej dohody. V takomto prípade musí byť subdodávateľ v čase podpisu dodatku zapísaný v registri partnerov verejného sektora, ak má povinnosť sa zapisovať v registri partnerov verejného sektora.
3. Akékoľvek zmeny a doplnky tejto rámcovej dohody je možné vykonať len písomne, formou očíslovaných dodatkov podpísaných obidvoma zmluvnými stranami. Týmto nie sú dotknuté ustanovenia v zmysle čl. VII ods. 1 tejto rámcovej dohody.
4. Táto rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v zmysle § 47 a občianskeho zákonníka.
5. Zmluvné strany výslovne súhlasia so zverejnením rámcovej dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.

 **V ............................. dňa.................... V Banskej Bystrica dňa.....................**

 **....................................................... .............................................................**

 predávajúci **Ing. Tomáš Čuka**

 poverený generálny riaditeľ

**Príloha č.1**: Podrobná špecifikácie predmetu zákazky, predpokladané množstvá a platné jednotkové ceny v € bez DPH

**Spodné termoprádlo (zimné) – špecifikácia:**

Komplet súprava zimného thermoprádla je zložená z dvoch kusov nohavíc (spodiek) a trička s dlhým rukávom. Termo pletenina, priliehavá, pružná, mala by**kopírovať telo s plochými švami,** ktoré sa neotláčajú a nezarezávajú do tela, **vzdušná** aby zaistila prístup vzduchu na pokožku, mala by mať **antibakteriálnu úpravu nenasiakavá,** aby dobre odvádzala vlhkosť od tela, ľahká a príjemná na nosenie. V tuneli priedušná, udržiava ideálnu telesnú teplotu, odolná voči oderu, ekologicky nezávadná.

Vrchný diel - tričko s dlhým rukávom má okrúhly výstrih, spracovaný do dvojitého lemu v šírke do 25 mm zo základného materiálu. Rukávy sú dlhé raglánové ukončené dvojitým lemom zo základného materiálu 50 mm. Zadný diel je predĺžený oproti prednému dielu na zakrytie krížovej časti. V dolnom kraji je trupová časť ukončená podohnutím 20 mm. V strede priekrčníka zadného dielu trička s dlhými rukávmi je všitá etiketa (označenie v súlade s normou EN ISO 3758: etiketa s označením symbolov ošetrenia a to v poradí: pranie, bielenie, sušenie, žehlenie, profesionálne ošetrenie textílií, názvu výrobcu, materiálového zloženia, veľkosti podľa veľkostnej tabuľky). Tričko kopíruje líniu tela pri každej veľkosti. Sú použité ploche švy.

Spodný diel – nohavice ( spodky ) sú v pásovej línii podhnuté cca 20 mm s vloženou gumou šírky 20 mm. Strih spodkov je riešený UNISEX bez klinu v sedovej časti. V dolnej časti sú ukončené dvojitým lemom zo základného materiálu vo výške 80 mm. V pásovej línii je všitá etiketa (označenie v súlade s normou EN ISO 3758: etiketa s označením symbolov ošetrenia a to v poradí: pranie, bielenie, sušenie, žehlenie, profesionálne ošetrenie textílií, názvu výrobcu, materiálového zloženia, veľkosti podľa veľkostnej tabuľky). Pri výrobe sú použité ploché švy pre komfort nosenia.

Farba: zelená „khaki“, čierna, tmavo šedá ( farbu uviesť, prioritná je zelená „khaki“)

Materiálové zloženie: 50% bavlna a 50 % polypropylén

Minimálna gramáž: 220 g/m² ± 5%

Počet kusov: 10 000 ks (predpokladaný počet kusov počas platnosti Rámcovej dohody na 4 roky)

**MUŽI & UNISEX – tabuľka veľkostí v (cm)**

**Vrchný diel - tričko s dlhým rukávom**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **VEĽKOSŤ** | **XS** | **S** | **M** | **L** | **XL** | **2XL** | **3XL** | **4XL** |
| **Hrudník** | 89-94 | 95-99 | 100-104 | 105-110 | 111-118 | 119-129 | 130-139 | 140-150 |
| **Pás** | 82 | 86 | 90 | 94 | 102 | 108 | 118 | 128 |
| **Boky** | 94 | 98 | 102 | 106 | 114 | 125 | 136 | 147 |

**MUŽI & UNISEX – tabuľka veľkostí v (cm)**

**Spodný diel – nohavice (spodky)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **VEĽKOSŤ** | **XS** | **S** | **M** | **L** | **XL** | **2XL** | **3XL** | **4XL** |
| Pás | 82 | 86 | 90 | 94 | 102 | 108 | 118 | 128 |
| Boky | 94 | 98 | 102 | 106 | 114 | 125 | 136 | 147 |

